CELEX: 32003R1965
Language: el
Date: 2003-11-07 00:00:00
Title: Κανονισμός (ΕΚ) αριθ. 1965/2003 της Επιτροπής, της 7ης Νοεμβρίου 2003, για την έναρξη διαρκούς δημοπρασίας για την επαναπώληση, στην αγορά της Κοινότητας, της κριθής που έχει στην κατοχή του ο σουηδικός οργανισμός παρέμβασης

Avis juridique important

|

32003R1965

Κανονισμός (ΕΚ) αριθ. 1965/2003 της Επιτροπής, της 7ης Νοεμβρίου 2003, για την έναρξη διαρκούς δημοπρασίας για την επαναπώληση, στην αγορά της Κοινότητας, της κριθής που έχει στην κατοχή του ο σουηδικός οργανισμός παρέμβασης  

Επίσημη Εφημερίδα αριθ. L 290 της 08/11/2003 σ. 0032 - 0034

Κανονισμός (ΕΚ) αριθ. 1965/2003 της Επιτροπήςτης 7ης Νοεμβρίου 2003για την έναρξη διαρκούς δημοπρασίας για την επαναπώληση, στην αγορά της Κοινότητας, της κριθής που έχει στην κατοχή του ο σουηδικός οργανισμός παρέμβασηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργάνωσης της αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1104/2003(2), και ιδίως το άρθρο 5,Εκτιμώντας τα ακόλουθα:(1) Ο κανονισμός (ΕΟΚ) αριθ. 2131/93 της Επιτροπής, της 28ης Ιουλίου 1993, για τον καθορισμό των διαδικασιών και των όρων διάθεσης των σιτηρών που κατέχουν οι οργανισμοί παρέμβασης(3), όπως τροποποιήθηκε τελευταία από τον κανονισμό (ΕΚ) αριθ. 1630/2000(4), ορίζει, ιδίως, ότι η πώληση σιτηρών ευρισκόμενων στην κατοχή του οργανισμού παρέμβασης διενεργείται μέσω δημοπρασίας και με βάση όρους τιμών που επιτρέπουν να αποφεύγονται διαταραχές της αγοράς.(2) Η Σουηδία διαθέτει ακόμη αποθέματα κριθής από παρέμβαση.(3) Ως επακόλουθο των δυσμενών καιρικών συνθηκών σε μεγάλο τμήμα της Κοινότητας, έχει μειωθεί δραστικά η παραγωγή σιτηρών της περιόδου 2003/04. Η μείωση αυτή προκάλεσε υψηλές τιμές σε τοπικό επίπεδο, πράγμα που προξενεί ιδιαίτερες δυσκολίες στις κτηνοτροφικές εκμεταλλεύσεις και στη βιομηχανία ζωοτροφών, οι οποίες αντιμετωπίζουν δυσκολίες στον εφοδιασμό τους σε ανταγωνιστικές τιμές.(4) Πρέπει να διατεθούν στην εσωτερική αγορά τα αποθέματα κριθής που έχει στην κατοχή του ο σουηδικός οργανισμός παρέμβασης. Επειδή οι ποσότητες κριθής που διατέθηκαν προς πώληση στην κοινοτική αγορά δυνάμει του κανονισμού (ΕΚ) αριθ. 1514/2003 της Επιτροπής(5) εξαντλήθηκαν, είναι ανάγκη να προκηρυχθεί νέα δημοπρασία και να καταργηθεί ο εν λόγω κανονισμός.(5) Προκειμένου να ληφθεί υπόψη η κατάσταση της αγοράς στην Κοινότητα, πρέπει να προβλεφθεί η διαχείριση της δημοπρασίας από την Επιτροπή. Επιπλέον, πρέπει να προβλεφθεί συντελεστής χορήγησης για τις προσφορές που βρίσκονται στο επίπεδο της ελάχιστης τιμής πώλησης.(6) Στην ανακοίνωση του σουηδικού οργανισμού παρέμβασης προς την Επιτροπή, έχει μεγάλη σημασία να διαφυλαχθεί η ανωνυμία των υποβαλλόντων προσφορά.(7) Θα πρέπει να προβλεφθεί η διαβίβαση των απαιτουμένων πληροφοριών από την Επιτροπή με ηλεκτρονικό ταχυδρομείο, με σκοπό να εκσυγχρονιστεί η διαχείριση.(8) Η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρός της,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Ο σουηδικός οργανισμός παρέμβασης προβαίνει στην πώληση, μέσω διαρκούς δημοπρασίας, στην εσωτερική αγορά της Κοινότητας, 65601 τόνων κριθής που ευρίσκονται στην κατοχή του.2. Η ποσότητα κριθής που αναφέρεται στην παράγραφο 1 είναι αποθεματοποιημένη στις περιοχές που παρατίθενται στο παράρτημα Ι.Άρθρο 2Η πώληση που προβλέπεται στο άρθρο 1 διέπεται από τον κανονισμό (ΕΟΚ) αριθ. 2131/93.Ωστόσο, κατά παρέκκλιση του εν λόγω κανονισμού:α) οι προσφορές καταρτίζονται με βάση την πραγματική ποιότητα της παρτίδας στην οποία αναφέρεται η προσφορά·β) η ελάχιστη τιμή πώλησης καθορίζεται σε επίπεδο που δεν διαταράσσει τις αγορές σιτηρών.Άρθρο 3Κατά παρέκκλιση του άρθρου 13 παράγραφος 4 του κανονισμού (ΕΟΚ) αριθ. 2131/1993, η εγγύηση προσφοράς ορίζεται σε 10 ευρώ ανά τόνο.Άρθρο 41. Η προθεσμία υποβολής προσφορών για την πρώτη μερική δημοπρασία λήγει στις 13 Νοεμβρίου 2003, στις 21.00 (ώρα Βρυξελλών).Η προθεσμία υποβολής προσφορών για τις επόμενες μερικές δημοπρασίες λήγει κάθε Πέμπτη, στις 21.00 (ώρα Βρυξελλών).Η προθεσμία υποβολής προσφορών για την τελευταία μερική δημοπρασία λήγει στις 18 Δεκεμβρίου 2003, στις 21.00 (ώρα Βρυξελλών).2. Οι προσφορές πρέπει να κατατίθενται στον σουηδικό οργανισμό παρέμβασης: Statens Jordbruksverk S - 551 82 Jönköping Φαξ: (46-36) 71 95 11.Άρθρο 5Ο σουηδικός οργανισμός παρέμβασης ανακοινώνει στην Επιτροπή τις ληφθείσες προσφορές το αργότερο δύο ώρες μετά τη λήξη της προθεσμίας για την υποβολή προσφορών. Οι προσφορές πρέπει να διαβιβάζονται με ηλεκτρονικό ταχυδρομείο, σύμφωνα με το υπόδειγμα που παρατίθεται στο παράρτημα II.Άρθρο 6Σύμφωνα με τη διαδικασία που προβλέπεται στο άρθρο 23 παράγραφος 2 του κανονισμού (ΕΟΚ) αριθ. 1766/92, η Επιτροπή ορίζει την ελάχιστη τιμή πώλησης ή αποφασίζει να μην δώσει συνέχεια στις ληφθείσες προσφορές. Στην περίπτωση κατά την οποία οι προσφορές αφορούν την ίδια παρτίδα ή συνολική ποσότητα ανώτερη από τη διαθέσιμη ποσότητα, ο καθορισμός μπορεί να γίνει για κάθε παρτίδα χωριστά.Για τις προσφορές που κυμαίνονται στο επίπεδο της ελάχιστης τιμής πώλησης, ο καθορισμός μπορεί να συνδυαστεί με τον καθορισμό ενός συντελεστή χορήγησης των προσφερόμενων ποσοτήτων.Άρθρο 7Καταργείται ο κανονισμός (ΕΚ) αριθ. 1514/2003.Άρθρο 8Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 7 Νοεμβρίου 2003.Για την ΕπιτροπήFranz FischlerΜέλος της Επιτροπής(1) ΕΕ L 181 της 1.7.1992, σ. 21.(2) ΕΕ L 158 της 27.6.2003, σ. 1.(3) ΕΕ L 191 της 31.7.1993, σ. 76.(4) ΕΕ L 187 της 26.7.2000, σ. 24.(5) ΕΕ L 217 της 29.8.2003, σ. 23.ΠΑΡΑΡΤΗΜΑ I&gt;ΘΕΣΗ ΠΙΝΑΚΑ&gt;ΠΑΡΑΡΤΗΜΑ II>PIC FILE= "L_2003290EL.003403.TIF">